IEPIRKUMA NOLIKUMA SKAIDROJUMI NR.2

Par iepirkuma „Pāvilostas ostas Ziemeļu un Dienvidu molu pagarināšanas būvdarbi” nolikuma skaidrojumiem

Pāvilostas ostas pārvaldes (turpmāk – Pasūtītājs) iepirkuma „ Pāvilostas ostas Ziemeļu un Dienvidu molu pagarināšanas būvdarbi” (id. Nr. POP 2016-2) komisija saņēma ieinteresēto piegādātāju vēstules ar lūgumiem sniegt atbildes saistībā ar piedāvājuma sagatavošanu iepriekš minētā iepirkuma ietvaros.

|  |  |
| --- | --- |
| 1.jautājums | Konkursa nolikuma 5.8.3.punkta prasība nosaka, ka nepieciešamas atsauksmes par inženieri/konsultantu no pasūtītājiem par vadītajiem darbiem. Lūdzam pasūtītāju precizēt, vai par konkursa nolikuma kvalifikācijas prasībām atbilstošu tiks atzīta citu speciālista pieredzi apliecinošu dokumentu iesniegšana? |
| Atbilde | Atbilstoši konkursa nolikuma 5.8.3. punkta prasībām ir jāiesniedz atsauksme no pasūtītāja par vadītajiem darbiem par piedāvātā inženiera - konsultanta  pieredzi 1 (viena) mola vai viļņlauža būvdarbu vadīšanā, kura būvdarbu izmaksas ir vienādas vai lielākas par iepirkumam piedāvāto līgumcenu. Pretendents var iesniegt arī citus dokumentus (līgums, objekta nodošanas akts, būves īpašnieka apliecinājums), kas pēc satura apliecina nolikuma 5.8.3. noteiktās speciālista pieredzes un būves izmaksu prasības. |
| 2.jautājums | Lūdzam precizēt, vai uz konkursa nolikuma 5.8.2.punktā minēto pozīciju (hidrotehnisko būvdarbu vadītājs) pretendents ir tiesīgs piedāvāt 2 (divus) speciālistus, kuri katrs atbilst konkursa nolikuma prasībām (lai gadījumā, ja pretendentam tiks piešķirtas tiesības noslēgt Iepirkuma līgumu, tas varētu nominēt šai pozīcijai to speciālistu, kuram tajā brīdī būs mazāka noslodze)? |
| Atbilde | Jā,atbilstoši  nolikuma 5.8.2.punktā minētajam pozīcijā (hidrotehnisko būvdarbu vadītājs) pretendents ir tiesīgs piedāvāt 2 (divus) speciālistus, kur abiem speciālistiem ir jātabilst konkursa nolikuma prasībām. Tādā gadījumā nepieciešams norādīt katra speciālista noslodzi. |
| 3.jautājums |   Lūdzam precizēt, vai pēdējie pieci gadi konkursa nolikuma izpratnē ir 2011.g, 2012.g., 2013., 2014., 2015.g. un 2016.g. līdz piedāvājuma iesniegšanas dienai? |
| Atbilde | pēdējie pieci gadi konkursa nolikuma izpratnē ir 2011.g, 2012.g., 2013., 2014., 2015.g. un 2016.g. līdz piedāvājuma iesniegšanas dienai. |